PLANINSKO DRUŠTVO CELJE MATICA                                              CELJE, 27.03.2008

ODSEK ZA POHODNIŠTVO, STANETOVA 20, SI-3000 CELJE

TEL.  03 492 4850,  051 338 358

ZAHODNO OD TERA

LANEŽ,  CUEL DI LANIS, 1629 m,

V NEDELJO,  13. APRILA 2008

LE SOČI IN TERU JE USPELO PREBITI JUŽNO OBZIDJE  JULIJSKIH ALP, 

KI SEGA OD RATITOVCA PREK KRNA VSE DO VELIKEGA KARMANA.
NA ODSEKU MED SOTESKAMA OBEH BISTRIH REK 

PA VALOVI GREBEN OD 1600 DO 1700 METROV VISOKIH VRŠIČEV,

KI JIM NAČELJUJETA  BREGINJSKI STOL IN VIŠKORŠKA GORA. 

ZAHODNO OD TERA SE POGORJE POVZPNE NA LANEŽ
IN SPOTOMA PO ALPSKO NAŠEMI PO ZGLEDU ZAHRBTNIH MUZCEV.

ZID SE NATO NADALJUJE 

ČEZ ŠIROKE GOLINE IN ŠIROKE DOLINE VSE DO VELIKEGA KARMANA,

S KATEREGA HITRO PONIKNE V PRODIŠČA VEČNO ŽEJNEGA TILMENTA.

V ZAVETNIH PRISOJAH 

VIŠKORŠKE GORE IN KARMANOVE SKUPINE ČEME TERSKE VASI; 

S TERA PELJE ČEZ PODBARDO NAŠA POT NA LANEŽ, 

HIŠNO GORO BLIŽNJE IN NEKDAJ SLOVENSKE BENEŠKE VASICE BREG, 

KI V NJEJ SVOJ VSAKDAN ŽIVI POSLEDNJI STALNI PREBIVALEC. 

SKUPAJ S PETROM VABLJENI NA PREČENJE UGLEDNEGA VRHA!

Z NAROČENIM AVTOBUSOM SE ODPELJEMO OB PETIH, 5.00,

S POSTAJALIŠČA PRED PARKIRNO STAVBO OB LJUBLJANSKI  CESTI.

ŽE NA GORENJSKEM NAS POZDRAVIJO ZASNEŽENI JULIJCI, 

KI JIH PO GORNJESAVSKI IN KANALSKI DOLINI OBIDEMO NA SEVERU,  

PO ŽELEZNI DEBRI PA NA ZAHODU. 

DIVJI TER DOSEŽEMO NA USTJU NJEGOVE TESNI V ČENTI, TARCENTO, 230 M.

PRVI MOST SO ČEZENJ ZGRADILI LETA 1872,  

DA ŠKOFU ANDREJU CASASOLI NA PRVEM OBISKU TERJANOV.

KI SO JIM BILI PO NAŠE MOLITI V CERKVI ONEMOGOČILI ŽE ŠEST LET PREJ,

NI BILO TREBA  LOVITI RAVNOTEŽJA NA SPOLZKIH HLODIH IN SKALAH.

CESTA JE IZVIR TERA DOSEGLA ŠELE LETA 1928.

DANES PO NJEJ SMUKNEMO SKOZI SOTESKO NA TER, PRADIELIS, 353 M,

JUTRANJO VOŽNJO PA SKLENEMO V PODBARDU, CESARIIS, 504 M,

KAMOR PRIPELJE S TERA DOVOLJ ŠIROK ODCEP, 

KI SE NATO SLEPO KONČA V SOSEDNJEM BREGU, PERS.

PRI VAŠKEM KORITU NAPOLNIMO SVOJE PLASTENKE

IN NAD VASJO POIŠČEMO ZAČETEK OZNAČENE POTI 729.

VZPENJA SE V ŠTEVILNIH KLJUČIH  IN SE TAM NAD LOPATO, TANALOPATA,

ODDAHNE NA PRELAZU DOLINA, 1493 M. TEŽAŠKI DEL POTI JE POD NAMI. 

PO MALICI ZA DVE URI ZAPUSTIMO POT 729, KI SE PREVESI NA OSOJNO STRAN, 

IN ZAVIJEMO PO GREBENU PROTI ZAHODU NA POSTOVČIČ, 1611 M,

KI NAJ BI NANJ PO HUDOMUŠNI RAZLAGI TERJANI GONILI PAST OVČICE.

ZAKAJ SE NASLEDNJI VRH IMENUJE LAŠKI PLAZ, 1612 M,

NAM JE JASNO, KO PREČKAMO GORNJI DEL ORJAŠKE TRIKOTNE PLOŠČE.

STEZA SE TEŽJIM MESTOM NATO OGNE NA OSOJNO POBOČJE,

TAKO DA NA LANEŽ, CUEL DI LANIS, 1629 M, 

PO ŠTIRIH URAH IN POL STOPIMO PO SEVERNEM GREBENU.

Z ZAHODA PRIPELJE NA LANEŽ TUDI HUMINSKA POT, ALTA VIA CAI GEMONA.

OB SESTOPU JI SLEDIMO PO SEVERNEM GREBENU DO RAZPOTJA, 1309 M,

KJER SE SNIDE S POTJO 729, KI SMO JO BILI ZAPUSTILI NA PRELAZU DOLINA.

SKUPAJ NADALJUJEMO ČEZ PLANINO TAM ZA GORO, TASAORO, 1264 M,

KI NJEN LAŠKI ZAPIS RAZUMEMO, KER TERJANI RADI POŽIRAJO GLAS G.

POT 729 PELJE MIMO STUDENCA, KI MU PRAVIJO VODIČCA, 944 M,

IN SE KONČA NA ASFALTIRANI GOZDNI CESTI, 832 M,

KAKŠNE 3 KM NAD GOSTIŠČEM PRI IZVIRU TERA, ALLE SORGENTI, 546 M,

KJER PO SEDMIH URAH IN POL SKLENEMO SVOJO POT PO TERSKEM VIŠAVJU.

CESTA ČEZ PRELAZ TAM NA MEJI JE DOSEGLA ŽAGO PRI BOVCU LETA 1938.

PO NJEJ IN ČEZ PREDEL TER RATEČE BOMO DOMA OKOLI DEVETIH ZVEČER.

NAVZLIC ŠENGENSKIM MEJAM NIKAMOR BREZ OSEBNE IZKAZNICE!

ZA POT NA LANEŽ SE DOBRO OBUJMO. 

POLEG TEGA NAM BODO TAM ZA GORO ŠE PRIŠLE PRAV TUDI GAMAŠE.

PRIJAVE ZA IZLET SPREJEMAMO V DRUŠTVENI PISARNI NA STANETOVI 20,

KJER ZA NAROČENI AVTOBUSNI PREVOZ PRISPEVAMO 16,00 EVROV. 

PO LEPOTO V SAMOTO


TONE PRIMOŽIČ

